Бываюць выпадкі, калі даводзіцца працаваць з дзецьмі, якія нядаўна засталіся без бацькоў. Такія дзеткі будуць асцярожнічаць падчас размовы і нават лішняга слова не скажуць. У дадзеным выпадку валанцёр павінен даказаць, што яму можна давяраць. Зрабіць гэта проста, калі ёсць пэўныя веды і жаданне дапамагчы. Так, неабходна пастаянна сустракацца з дзіцем, дзяліцца з ім некаторымі сваімі сакрэтамі. У такім выпадку дзіця будзе адчуваць сябе часткай чужой таямніцы і паступова пачне “ўпускаць” у сваё жыццё новага чалавека. Безумоўна, варта падмацоўваць сустрэчы любімымі гульнямі, цікавымі заняткамі, дапамагаць выконваць дамашнія заданні.